kardosdrur/scandi-wiki huggingface dataset:
Mesterholdenes Europa Cup i håndbold 1988-89 (mænd)

Mesterholdenes Europa Cup i håndbold 1988–89 for mænd var den 29. udgave af Mesterholdenes Europa Cup i håndbold for mænd. Turneringen havde deltagelse af 28 klubhold, som sæsonen forinden var blevet nationale mestre. Turneringen blev afviklet som en cupturnering, hvor opgørene blev afgjort over to kampe (ude og hjemme).

Turneringen blev vundet af SKA Minsk fra Sovjetunionen, som i finalen over to kampe besejrede Steaua Bucuresti fra Rumænien med 61-53. Det var anden gang, at SKA Minsk vandt Mesterholdenes Europa Cup – første gang var i sæsonen 1986-87.

Danmarks repræsentant i turneringen var Kolding IF, som blev slået ud i ottendedelsfinalen af de senere finalister, Steaua Bucuresti, som vandt med 53-42 over to kampe.

Resultater

1/16-finaler

1/8-finaler

Kvartfinaler

Semifinaler

Finale

Kilder / eksterne henvisninger 
 World Handball Archive – Men Handball European Champions Cup 1989

Noter 

1988-89 (mænd)
Håndbold i 1988
Håndbold i 1989
Jørgen Roos

Jørgen August Roos (født 14. august 1922 i Gilleleje, død 13. september 1998 i Trørød) var en dansk filminstruktør, fotograf, klipper, producent, manuskriptforfatter og direktør, bror til Karl Roos.

Jørgen Roos var en af de fornemste repræsentanter for dansk dokumentarisme, og han var derfor også en skattet ambassadør for dansk film i udlandet, hvor hans film indbragte mange priser.

Hans interesser var vidtfavnende, han holdt af at eksperimentere og omgangskredsen var rummelig og bestod bl.a. af Albert Mertz, Wilhelm Freddie og Robert Jacobsen.

Sin første film optog han i 1939 – den omhandlede en anden af dansk films stærke personligheder, Theodor Christensen.

Levebrødet var i begyndelsen husfilm og lynreportager på Minerva Film, militære instruktionsfilm og film om operationer til undervisningsbrug. Senere blev det i den ene ende af skalaen Christian 10.'s regeringsjubilæum i 1942, samme år hvor han sammen med kunstneren Albert Mertz og med Robert Jacobsen i hovedrollen indspillede Flugten – hans første eksperimentalfilm.

I den anden ende af skalaen blev det til mange film for Regeringens Beskæftigelsesudvalg. Senere igen kom en anden eksperimentalfilm Kærlighed på rulleskøjter (1945) også sammen med Albert Mertz.

Efter 2. verdenskrig kom det frem, at Jørgens Roos ihærdigt og skjult havde filmet en lang række hændelser under besættelsen – strimler som lige siden har været med til at præge vores viden om denne periode.

Portrætfilmen havde i hele hans produktive liv en stor plads – det blev til mange personlige portrætter – bl.a. af Johannes V. Jensen, Johannes Larsen, Knud Rasmussen, J.F. Willumsen samt H.C. Andersen.

Han var også fotograf og klipper på arbejdskollegaen Carl Th. Dreyers De nåede færgen fra 1948.

Jørgen Roos' arbejdsomhed og ihærdighed gjorde, at hans erfaringsområde blev bredt og håndværksmæssigt indgående. Han arbejdede som instruktør, fotograf, manuskriptforfatter og klipper. Rollen som kommentator var ham heller ikke ukendt.

Hans dybe betagelse af Knud Rasmussen betød meget for hans arbejde i det store kolde nord.
Vores kendskab til Grønland ville ikke have været så seriøst, bevidsthedsudvidende og varmt uden Jørgen Roos' mange Grønlandsfilm.

Jørgen Roos prøvede også kræfter med spillefilmen – han instruerede 6-dagesløbet i 1958 – senere blev det alene til funktion som fotograf på spillefilm som f.eks. Er I bange? fra 1970.

I 1999 kunne Jørgen Roos have fejret sit 60-års jubilæum i dansk film. Det nåede han desværre ikke. Jørgen Roos døde søndag den 13. september 1998 i sit hjem i Trørød i en alder af 76 år. Han var i sine sidste år fysisk svækket, men åndeligt åben, kvik og stærk.

Jørgen Roos’ varme sociale engagement fik udtryk i de fleste af hans film.

Han var Ridder af Dannebrog.

Filmografi

Noter

Litteratur 
 Jørgen Roos – et liv som dokumentarist. Det Danske Videoværksted og Dok Film Akademiet, 1998

Eksterne henvisninger 
 
 

Filminstruktører fra Danmark
Personer i Kraks Blå Bog (afdøde)
Riddere af Dannebrog
Filmselskabsdirektører fra Danmark
Danskere i 1900-tallet
Kontregarde

En kontregarde (eller contregarde) er en triangulær fæstningsvold, der er placeret udenfor en fæstnings bastioner eller raveliner, ofte som en ø i en voldgrav. Afstanden og højden er typisk sådan anbragt at man fra fæstningens bastioner kan skyde over den imod angribere. Normalt er den lav imod fæstningen og skråner op udadtil, således at den er svær at forcere udefra og ikke giver ly for angribere og hvis den må forlades af forsvaret, kan den let beskydes fra fæstningen.

Kilder 

Fæstningsanlæg
Contrapposto

Contrapposto (dansk: kontrapost) er det italienske ord for modvægt, som refererer til en skulpturteknik hvor kunstneren illustrerer kroppens naturlige kontrabalance ved at bøje hofterne i én retning og benene i den anden retning. Vægten er balanceret på en fod, derfor bliver der et knæk i hoften. Det er en måde at få en skulptur til at se mere naturtro ud.

Udtrykket kommer fra renæssancen, mens stilen i sig selv er fra antikken.

Eksempler

Eksterne henvisninger 

Skulptur
Statuer
Kunsthistorie
Oceanus Procellarum

Oceanus Procellarum ("Stormenes Ocean") er et mareområde på den vestlige kant af Månens forside. Det er det største månehav med en diameter på 2568 kilometer, og et areal på ca. 5,2 millioner kvadratkilometer. 

Ligesom alle andre månehave er Oceanus Procellarum dannet af ældgamle udbrud af basaltisk lava som er flydt ned i Oceanus Pocellarum og har dækket den med et tykt og næsten fuldstændigt fladt lag lava. I modsætning til de andre månehave er der ikke et enkelt enkelt stort nedslagskrater som definerer Oceanus Procellarum. Langs Oceanus Procellarums kant ligger mange små bugter og have, deriblandt Mare Nubium og Mare Humorum. Til nordøst er Oceanus Procellarum afskåret fra Mare Imbrium af Montes Carpatus.

Oceanus Pocellarum var landingssted for rumsonderne Luna 9, Luna 13, Surveyor 1 og Surveyor 2 samt den bemandede Apollo 12 mission.

Se også 

 Meteoritnedslag
 Nedslagskrater

Referencer

Ekstern henvisning 
 Lunar West Side Story – the SMART-1 Movie Billedserie af den vestlige del af månen med beskrivelse, lavet af ESA.

Astronomi
Månens have
Zahle

Zahle er efternavnet på en dansk slægt, hvis stamfar var den københavnske skrædder Martin Samuel Zahle. Slægtens mere berømte medlemmer er alle efterkommere af hans sønnesøn, sognepræst Christian Gottlieb Zahle.

Stamtræ
 Martin Samuel Zahl (-1719-1728-) indvandret skrædder i København
Johannes Christian Zahle (1719-1795) præst til Thumby og Struxdorf i Südschleswig
Christian Gottlieb Zahle (1752-1817), præst til Slaglille og Bjernede på Sjælland
Johan Christian Julius Zahle (1795-1872), præst til Kirke Stillinge på Sjælland, provst
'Fritz' Frederik C C Friboe Zahle (1842-1930), højesteretssagfører 
Herluf Zahle (1873-1941), diplomat
Otto Zahle (1875-1972), Rektor ved Zahles Skole i København
Agnete Zahle (1877-1963) gift med Carl Bruun Muus (1877-1940), grosserer og generalkonsul i København
Gudrun Zahle (1880-1967) gift med Christian Lassen (1868-?), administrator på Sumatra
Torben Zahle (1882-1938), direktør for De Danske Papirfabrikker, København
Vagn Zahle (1912-2004), overlæge i psykiatri, Aarhus
Jan Zahle (født 1941), cand mag i klassisk arkæologi, forfatter
Torben Ulrik 'Mads' Zahle (1939-), universitetslektor i København
David Zahle (1973-), arkitekt MAA i København
Holger Zahle (1884-1954), overretssagfører i København
E Sophus W Zahle (1797-1837), præst til hof- og slotskirken i København, digter
Peter Christian Zahle (1825-98), præst til Valensved på Sjælland, politiker
Natalie Zahle (1827-1913), grundlægger af N. Zahles Skole
Carl Emilius Herman Zahle (1799-1850), forpagter
Christian Lauritz Gottlieb Zahle (1823-1908), skomagermester i Roskilde
Carl Theodor Zahle (1866-1944), politiker, regeringsleder 1909-10 og 1913-20
Erik Zahle (1898-1969), kunsthistoriker, gift med Grete Zahle, født Buhl (1907-2006)
Karen Zahle (født 1931), arkitekt
Henrik Zahle (1943-2006), juraprofessor, højesteretsdommer.
 Majken Jacobi Zahle (født 1980), cand.mag i religionshistorie og psykologi.

Ekstern henvisning
Dansk Biografisk Leksikon
Den Store Danske

Slægter fra Danmark
Jacob Rosenkrands

Jacob Rosenkrands Larsen (født 1970) er en dansk journalist ved Danmarks Radio.
Han er uddannet cand.scient.pol.
I 2010 stod han bag DR's kontroversielle dokumentarserie Jagten på de røde lejesvende, ligesom han var vært på programmet  På den 2. side på DR2, der introducerede offentligheden for Dovne Robert. Han er p.t. vært på Deadline.

Referencer 

Journalister fra Danmark
Ansatte i DR
Studieværter på Deadline
Politologer fra Danmark
Daniel Gottlob Türk

Daniel Gottlob Türk (10. august 1756 ved Chemnitz – 26. august 1813 i Halle) var en tysk organist og musikteoretiker.
 
Türk lærte violin og orgelspil foruden talrige andre instrumenter, kom 1772 til universitetet i Leipzig, blev 1776 kantor og gymnasielærer i Halle, 1779 universitetsmusikdirektør og 1787 tillige organist. Han har skrevet et oratorium, talrige sonater og andre stykker for klaver og nogle sange, men større betydning har han haft som lærer og ved sine musikteoretiske værker, blandt andet en stor klaverskole (1789), Kurze Anweisung zum Generalbassspielen (1791) med flere.

Kilder 

 

Organister fra Tyskland
Musikteoretikere
Komponister fra Tyskland
Tyskere i 1700-tallet
Tyskere i 1800-tallet
Salmonsens
Gymnasielærere fra Tyskland
Liden andemad

 
Liden andemad (Lemna minor) er en lille vandplante, der er 2-3 millimeter i diameter. Den gror i næringsrigt ferskvand overalt i Danmark.

Beskrivelse 
Liden andemad er en flerårig flydebladsplante. Det vil sige, at planten flyder på eller lige under vandets overflade. "Bladene" (kaldet løvplader) er egentlig en sammenvoksning af stængel og blade, og de er runde til ovale med hel rand. Begge sider er græsgrønne. Blomstringen foregår i juni-juli, men man ser ikke meget til blomsterne, som sidder nogle få sammen, skjult under et hindeagtigt skæl. Blomsterne er enkønnede, og de hunlige danner en frugt, som indeholder 1-5 frø.

Rodsystemet består af en enkelt rodtråd, der hænger ned under hvert af "bladene". Hele planten synker til bunds om efteråret for så atter at stige op til overfladen det følgende forår.

De enkelte "blade" er 2-3 mm i diameter, og ca. 1 mm tykke.

Voksested 

Liden andemad er udbredt i Makaronesien, Afrika, Mellemøsten, Kaukasus, Centralasien, Det Indiske subkontinent, Sibirien, Kina, Nordamerika og det meste af Europa, herunder også Danmark, hvor arten er meget almindelig. Den er knyttet til lysåbne overflader i stillestående eller langsomt strømmende vand med et højt næringsindhold.

I Skallesø, der afvander til Flyndersø findes arten i meget næringsrigt og uklart vand sammen med bl.a. alm. blærerod, frøbid, glinsende vandaks, hjertebladet vandaks og stor andemad – alle flydebladsplanter

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Vandplanter
Arum-familien
Ejler Allert

Ejler Arild Emil Allert (27. november 1881 i Tingsted, Guldborgsund − 25. marts 1953 i Rødovre) var en dansk roer, der deltog i Sommer-OL 1912, hvor han sammen med de øvrige medlemmer af den danske besætning fra Nykøbing Falster Roklub vandt guld i firer med styrmand, indrigger.

Eksterne henvisninger 
 

Olympiske mestre fra Danmark
Olympiske roere fra Danmark
Deltagere for Danmark ved sommer-OL 1912
Garzê

Garzê (kinesisk skrift: 甘孜; pinyin: Gānzī; tibetansk: དཀར་མཛེས; Wylie: dkar mdzes) er et autonomt præfektur for tibetanere, der ligger i den nordøstlige del af den kinesiske provins Sichuan og er i den tibetanske kulturregion Kham. Garzê har et areal på 151.078 km².

Administrative enheder 

Det autonome præfektur Garzê har jurisdiktion over 18 amter (县 xiàn).

Etnisk befolkningssammensætning (2000) 

Ved folketællingen i 2000 havde Garzê 897.239 indbyggere (5,94 indb./km²).

Autonome præfekturer i Sichuan
Amdo
Jørgen Hansen (roer)

Jørgen Christian Hansen (14. august 1890 i Sakskøbing − 10. september 1953 i Gentofte) var en dansk roer, der deltog i Sommer-OL 1912, hvor han sammen med de øvrige medlemmer af den danske besætning fra Nykøbing Falster Roklub vandt guld i firer med styrmand, inrigger.

Eksterne henvisninger 
 

Olympiske roere fra Danmark
Personer fra Sakskøbing
Olympiske mestre fra Danmark
Deltagere for Danmark ved sommer-OL 1912
Carl Møller (roer)

Carl Martin August Møller (24. august 1887 i Aarhus −  27. august 1948, USA) var en dansk maskinarbejder og roer, der deltog i Sommer-OL 1912, hvor han sammen med de øvrige medlemmer af den danske besætning fra Nykøbing Falster Roklub vandt guld i firer med styrmand, indrigger.

Roere fra Danmark
Olympiske roere fra Danmark
Personer fra Aarhus
Olympiske mestre fra Danmark
Deltagere for Danmark ved sommer-OL 1912
Poul Hartmann

Poul Richard Hartmann (1. maj 1878 i Nykøbing Falster − 29. juni 1969 i Nykøbing Falster ) var en dansk roer, der deltog i Sommer-OL 1912, hvor han sammen med de øvrige medlemmer af den danske besætning fra Nykøbing Falster Roklub vandt guld i firer med styrmand, indrigger.

Eksterne henvisninger 
 

Olympiske roere fra Danmark
Personer fra Nykøbing Falster
Olympiske mestre fra Danmark
Deltagere for Danmark ved sommer-OL 1912
Carl Frederik Pedersen

Carl Frederik Pedersen (30. september 1884 i Øster Ulslev, Guldborgsund − 3. september 1968 i Nykøbing Falster) var en dansk roer, der deltog i Sommer-OL 1912, hvor han sammen med de øvrige medlemmer af den danske besætning fra Nykøbing Falster Roklub vandt guld i firer med styrmand, indrigger.

Eksterne henvisninger 
 

Olympiske roere fra Danmark
Olympiske mestre fra Danmark
Personer fra Lolland
Deltagere for Danmark ved sommer-OL 1912
Kvitfjell

Kvitfjell er et skianlæg for Alpine discipliner der ligger i Fåvang i Ringebu kommune i Oppland fylke i Norge.

Under de Olympiske vinterlege i 1994 blev der arrangeret konkurrencer i disciplinerne styrtløb og Super-G. Der arrangeres nu World Cup-konkurrencer årligt i begyndelsen af marts.

Anlægget har 18 løjper, og der findes 7 skilifter, med en samlet kapacitet på 8.100 personer pr time. Derudover findes der også langrendsløjper med total længde 600 km.

Eksterne henvisninger 
Kvitfjell, hjemmeside 
Kvitfjell (dansk)

Vintersportssteder i Norge
Vinter-OL 1994
Norefjell

Norefjell er et bjergmassiv der omfatter kommunerne Flå, Sigdal og Krødsherad i Viken fylke i Norge. Højeste bjerg  er Gråfjell, 1.468 meter over havet, og er det nærmeste højfjeldsområde ved Oslo (kun 115 kilometer). Lige ved massivet er der gode skiforhold i skisæsonen, både for alpine discipliner og langrend.

Norefjell Skicenter 
Norefjell Skisenter ligger i Krødsherad komune. De Olympiske vinterlege i 1952 (Oslo) havde deres mesterskab i Alpine discipliner på Norefjell. I dag har skicenteret et af Nordeuropas største skianlæg med 11 lifter og hele 26 løjper.

Eksterne henvisninger 

 Norefjell, hjemmeside
 Vinter i Norefjell  Dansk

Bjerge i Viken
Landskap i Norge
Vintersportssteder i Norge
Bjergmassiver
Tjerno More Varna

PFC Tjerno More Varna er en bulgarsk fodboldklub. Grundlagt i 1913 i Varna under navnet "Ticha Vladislav 45".

Eksterne henvisninger 
Klubbens officielle hjemmeside

Fodboldklubber i Bulgarien
Etableret i 1945
Varna
Halvdør

En halvdør er en horisontal delt dør, hvor den øverste halvdel kan åbnes og lukkes separat. På den måde kunne der lukkes frisk luft og lys ind og forhindres at husdyr løb ud ad døren. Halvdøre findes især i staldbygninger. Dørtypen finder dog også anvendelse som køkkendør eller facadedør. Facadehalvdøre er ofte forsynet med glaselemter i den øverste og fyldning i den nederste halvdel. Halvdøre omtales også som hollandsk dør, stalddør eller sladredør.

Eksterne henvisninger

Døre
Bygningsdele
Nathan Vasher

Nathaniel deWayne Vasher (født 17. november 1981 i Wichita Falls, Texas, USA) er en tidligere amerikansk football-spiller, der spillede syv sæsoner som cornerback i NFL. Han spillede seks sæsoner for Chicago Bears og én for Detroit Lions.

Vasher blev i 2005 udtaget til NFL's All-Star kamp, Pro Bowl.

Klubber 
 2004-2009: Chicago Bears
 2010: Detroit Lions

Eksterne henvisninger 
 

Amerikansk fodbold-spillere fra Texas
Amerikansk fodbold-spillere fra Chicago Bears
Amerikansk fodbold-spillere fra Detroit Lions
Amerikansk fodbold-cornerbacks
Braylon Edwards

Braylon Jamel Edwards (født 21. februar 1983 i Detroit, Michigan, USA) er en amerikansk football-spiller (wide receiver) der pt er free agent. Han har tidligere spillet i NFL for Cleveland Browns, New York Jets, San Francisco 49ers og Seattle Seahawks.

Edwards præstationer blev i 2007 belønnet med udtagelse til NFL's All-Star kamp, Pro Bowl.

Eksterne henvisninger 

 

Amerikansk fodbold-spillere fra Michigan
Amerikansk fodbold-spillere fra New York Jets
Amerikansk fodbold-spillere fra Seattle Seahawks
Amerikansk fodbold-spillere fra San Francisco 49ers
Amerikansk fodbold-spillere fra Cleveland Browns
Amerikansk fodbold-wide receivers
Personer fra Detroit
Konsulardiptykon

I senantikken var en konsulardiptykon (på dansk måske også konsular-diptykon eller konsular diptykon) en særlig form for diptykon – to sammenkoblede paneler normalt lavet af elfenben, træ eller metal og udsmykket med udskåret dekoration – der kunne fungere som en lille skriveplade (en. 'a writing tablet'), men havde også til formål et være en slags luksuriøs påmindelse om giveren, en consul ordinarius. De blev uddelt som gave til dem der havde støttet hans kandidatur og markerede hans tiltrædelse til posten.

Eksempler kronologisk

Eksterne henvisninger 

Senantikken
Kunst
Romerriget
Mendele Mojkher Sforim

Mendele Mojkher Sforim ( , oprindeligt   ,  født 2. januar 1836 i Kapyl, Minsk guvernement, Russiske Kejserrige, død 25. november 1917 i Odessa) var en  forfatter af jødisk herkomst fra Rusland, kendt under sit pseudonym Mendele Moicher Sforim. Han var en af de første forfattere som begyndte at skrive bøger på det jiddische sprog.

Skønlitterære forfattere fra Rusland
Jøder fra Rusland
Ernest Vincent Wright

Ernest Vincent Wright (1873 – 7. oktober 1939) var en amerikansk forfatter. Hans mest kendte udgivelse er romanen Gadsby, A Story of Over 50,000 Words, et lipogram som ikke indeholdt bogstavet e (bortset fra introduktionen og en slutnote). Samtlige ord var rigtigt stavet og alle sætninger var grammatisk korrekte. 

Wright havde tidligere udgivet tre bøger: The Wonderful Fairies of the Sun (1896), The Fairies That Run the World and How They Do It (1903) og Thoughts and Reveries of an American Bluejacket (1918).

Romanforfattere fra USA
Selvbiografer fra USA
Digtere fra USA
Den norske kirke

Den norske kirke er Norges statskirke og tilhører som de øvrige nordiske statskirker den evangelisk-lutherske strømning inden for kristendommen. Indtil reformationen var kirken en del af den romerskkatolske kirke, men overgik til statslig styring i 1537 efter Reformationen i Danmark og Norge, hvorefter kongen af Danmark-Norge blev det øverste kirkelige overhoved. I Norge var monarken helt frem til 2012 kirkens overhoved.

Kirken er opdelt i 11 bispedømmer og i 2011 var omkring 77 % af landets befolkning medlemmer af kirken.

Linda Hofstad Helleland (H) er Norges nuværende kultur- og kirkeminister.

Udenfor Norge repræsenteres kirken af Sjømannskirken, der efter aftale med både Den norske kirke og den norske stat er "kirke for nordmænd i udlandet".

Oprindeligt indeholdt den norske grundlov sætningen "Den evangelisk-lutherske Religion forbliver Statens offentlige Religion", men dette blev i 2012 ændret til "Den norske kirke, en evangelisk-luthersk kirke, forblir Norges folkekirke og understøttes som sådan av staten." – en formulering ganske lig formuleringen i den danske grundlov. Fra og med 2017 er den norske kirke tillige organisatorisk adskilt fra staten og er blevet sit eget retssubjekt, men kirken understøttes stadig økonomisk af staten.

Bispedømmer 

Den norske kirke (Dnk) er en episkopal-synodal kirke, og er inddelt i 11 bispedømmer. Disse er:
 Oslo bispedømme, med bispesæde i Oslo. Bispedømmet dækker Oslo, Asker og Bærum. Biskopen i Oslo har også tilsyn med døvemenigheden og feltpræstekorpset. Biskop er Ole Christian Kvarme.
 Borg bispedømme, med bispesæde i Fredrikstad. Bispedømmet dækker Østfold og Akershus, med undtagen Asker og Bærum. Biskop er Helga Haugland Byfuglien.
 Hamar bispedømme, med bispesæde i Hamar. Bispedømmet dækker Oppland og Hedmark. Biskop er Solveig Fiske.
 Tunsberg bispedømme, med bispesæde i Tønsberg. Bispedømmet dækker Buskerud og Vestfold. Biskop er Laila Riksaasen Dahl.
 Agder og Telemark bispedømme, med bispesæde i Kristiansand. Bispedømmet dækker Telemark, Aust-Agder og Vest-Agder. Biskop er Olav Skjevesland.
 Stavanger bispedømme, med bispesæde i Stavanger. Bispedømmet dækker Rogaland. Biskop er Erling Pettersen.
 Bjørgvin bispedømme, med bispesæde i Bergen. Bispedømmet dækker Hordaland og Sogn og Fjordane. Biskopen i Bjørgivn har også tilsyn med Sjømannskirken. Biskop er Halvor Nordhaug.
 Møre bispedømme, med bispesæde i Molde. Bispedømmet dækker Møre og Romsdal. Biskop er Ingeborg Midttømme.
 Nidaros bispedømme, med bispesæde i Trondheim. Bispedømmet dækker Nord- og Sør-Trøndelag. Biskop er Tor Singsaas.
 Sør-Hålogaland bispedømme, med bispesæde i Bodø. Bispedømmet dækker Nordland. Biskop er Tor Berger Jørgensen.
 Nord-Hålogaland bispedømme, med bispesæde i Tromsø. Bispedømmet dækker Troms, Finnmark og Svalbard. Biskop er Per Oskar Kjølaas.

Kilder

Eksterne henvisninger 

 Den norske kirkes Hjemmeside 
 NSD Kirkedatabase (officiel statistik) 

 
Medlemmer af Porvoo-fællesskabet
Norge
Adam Opel

Adam Opel (født 9. maj 1837 i Rüsselsheim, død 8. september 1895 samme sted) var en tysk industrimand, der grundlagde automobilproducenten Adam Opel GmbH.

Opel begyndte sin karriere hos en låsesmed, inden han rejste ud i Europa som teenager. Han blev hurtigt fascineret af symaskiner, og i 1863 åbnede han en fabrik i Rüsselsheim for at starte en produktion af disse maskiner.

I 1868 giftede Opel sig med Sophie Marie Scheller. De fik fem sønner: Carl, Wilhelm, Heinrich, Friedrich og Ludwig. Alle fem blev senere involveret i virksomhedens drift.

I 1885 udvidede Opel sin virksomhed med en produktion af cykler.

Han døde i 1895, på et tidspunkt hvor selskabet var Europas førende inden for produktion af symaskiner og producerede tillige mange cykler.

Eksterne henvisninger 

Erhvervsfolk fra Tyskland
Adam
Personer fra Hessen
H/F Villum Clausen

Hurtigfærgen WorldChampion Jet (tidligere Villum Clausen) er en katamaran, som sejler for det græske rederi Seajets. Frem til 2018 sejlede færgen for BornholmerFærgen mellem Rønne og Ystad.

Denne hurtigfærge blev leveret i 2000 af Austal Ships i Australien.

Færgen har en kapacitet på ca. 286 personbiler og 1055 passagerer. Der er krav om siddepladser til alle.

Topfarten er 48 knob eller 89 km i timen. Villum blev optaget i Guinness Rekordbog for sin topfart og for længste tilbagelagte distance på 24 timer ved sejladsen 16.-17 februar 2000 fra værftet Austal Ships i Australien til Danmark.

Hastigheden på 85 % MCR er 41 knob med 485 dwt om bord.

I forbindelse med Bornholmslinjens overtagelse af den samfundsbegrundede sejlads til Bornholm blev Villum Clausen i 2018 solgt til det græske rederi Seajets til sejlads mellem de græske øer i Middelhavet og tog ved denne lejlighed navneforandring til WorldChampion Jet under cypriotisk flag.

Rute 
Villum Clausen sejlede som ekstra-/reservefærge mellem Rønne, Bornholm og Ystad, Sverige, som supplement til rederiets primære hurtigfærge, H/F Leonora Christina. Det tog ca. 5 kvarter. Ved en bølgehøjde på to meter eller højere bliver sejladsen overtaget af for eksempel Povl Anker.

Trivia 
Villum Clausen, som færgen er opkaldt efter, var svoger til Jens Pedersen Kofod, og det var Villum Clausen, der skød den svenske kommandant Johan Printzensköld, da denne søgte at undslippe anholdelse.

Noter

Eksterne henvisninger 

World Champion Jet, tidligere Villum Clausen hos FaergeGalleriet.dk

Færger i Danmark
Bornholms søfart